**Evaluering av KJM5100 H2023**

MENA5100/9100 hadde et relativt håndterlig antall studenter i år (14 stk på lab og 15 til eksamen). Studentene ble delt i 6 labgrupper av 2 stk slik at labbtidene passet best med timeplanen ellers til den enkelte student.

Det ble ikke gjennomført noen organisert evaluering av kurset, annet enn metasamtaler om kurset underveis og etter gjennomført eksamen. Tilbakemeldingene på kurset som helhet er meget gode med mange kommentarer om at det har vært et svært spennende og lærerikt kurs.

Kurset ble gjennomført ved først å holde alle forelesningene fortløpende med 4 timer i uka, før kollokvier tok over i de samme tidene. Oppmøtet varierte fra fire til 12 studenter uten noe spesielt mønster med tanke på tid i semesteret. I år var studentene gode til å skape et godt miljø hvor de støttet hverandre i det å prate fag. Forelesningene og kollokviene ble ikke tatt opp i år, men studentene hadde tilgjengelig tilsvarende fra 2020 forelesningene. I år fortsatte vi å spisse kollokviene opp til eksamenssituasjonen, som er under muntlig eksamen. Mye av tiden i starten gikk med til å trene disposisjon av informasjonen slik at en kunne vise hva en kunne på tvers av teknikkene. Det var jevnt over gode tilbakemeldinger på måten kollokviene ble lagt opp på.

I år var det relativt god gjennomføring på eksamen hvor vi så godt at de hadde trent på både det å disponere tid for å få med tema og det å trene på at de skulle prate. Alle bestod eksamen. Likevel var det tydelig at dette kurset var det første møte med muntlig eksamen for flere.

Fra 2019:

Noen spesifikke tilbakemeldinger etter kurset er:

* Labheftet fortjener en oppdatering da oppgavene har endret seg dynamisk over noe tid.

Tanker til neste år:

* Oppdatere labheftet
* Fortsette å spisse trening i å diskutere fag. Dette må de få til også utenfor forelesning og kollokvie.

God praksis:

* Muntlig eksamen ble gjennomført ved at hver kandidat fikk 25 min forberedelse i eget rom sammen med vakt. Samtidig var en kandidat inne til 30 min eksaminering. På denne måten ble selve eksamineringen effektiv da kandidaten allerede hadde tegnet de figurene han/hun ønsket og hadde laget disposisjon av hvordan oppgaven skulle besvares. Kandidaten opplevde eksamineringen som 55 min, mens effektiv tid var kun 30 min. Dette fikk vi gode tilbakemeldinger om.